02010982208010012 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1098 


22 Αυγούστου 2001 


ΑΠΟΦΑΣΕΙ Σ 

Αριθ. 385460 

Όροι και προϋποθέσεις εισαγωγής ζώων αναπαραγω¬ 
γής, σπέρματος, ωαρίων και εμβρύων αυτών από τρί¬ 
τες χώρες, σε συμμόρφωση προς την οδηγία 
94/28/ΕΟΚτου συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

Τις διατάξεις: 

α) Του άρθρου 1 παρ. 1,2και3του Ν. 1338/1983 "Εφαρ¬ 
μογή κοινοτικού δικαίου" (Α' 34), όπως τροποποιήθηκε με 
το άρθρο 6 του Ν. 1440/1984 "Συμμετοχή της Ελλάδας 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητας Άνθρακος και χάλυβος και του 
Οργανισμού Εφοδιασμού ΡΥΗΑΤΟΜ"(Α' 70), καθώς και 
του άρθρου 65 του Ν. 1892/90 "Για τον εκσυγχρονισμό και 
την ανάπτυξη και άλλες διατάξεις", (ΑΊ01). 

β) Του άρθρου 6παρ. 3του Ν.Δ. 185/1973 "Περί μέτρων 
βελτιώσεως κτηνοτροφίας" (Α' 262) όπως αυτό τροποποι¬ 
ήθηκε και συμπληρώθηκε με το άρθρο 32 παρ. 1 περιπτ. 
β. του Ν. 1845/1989 "Ανάπτυξη και αξιοποίηση της Αγρο¬ 
τικής Έρευνας και Τεχνολογίας, Δασοπροστασίας και άλ¬ 
λες διατάξεις" (Α' 102). 

γ) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά όργανα" (Α' 137), όπως προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε 
από το άρθρο 1 παρ 2α του Ν. 2469/1997 (Α38). 

δ) Την αριθ. 353001/13.04.2000 απόφαση του Πρωθυ¬ 
πουργού και του Υπουργού Γεωργίας "Ανάθεση αρμοδιο¬ 
τήτων Υπουργού Γεωργίας στους Υφυπουργούς Γεωρ¬ 
γίας Ευάγγελο Αργύρη και Φώτη Χατζημιχάλη" (Β’ 556). 

ε) Τον κανονισμό (ΕΚ) αριθ. 74/98/8-4-98 "Για την τρο¬ 
ποποίηση του κανονισμού (ΕΟΚ) αριθ. 2342/92 σχετικά με 
τις εισαγωγές των βοοειδών καθαρόαιμης ράτσας από 
τρίτες χώρες και τη χορήγηση επιστροφών κατά την εξα¬ 
γωγή καθώς και την κατάργηση του κανονισμού (ΕΟΚ) 
αριθ. 1544/79" 

στ) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 


ΜΕΡΟΣ ΠΡΩΤΟ 

Άρθρο 1 

Σκοπός 

(άρθρο 1 παράγραφος 1 της οδηγίας 94/28 ΕΚ) 

Με την παρούσα καθορίζονται οι αρχές σχετικά με τους 
ζωοτεχνικούς και γενεαλογικούς όρους που εφαρμόζο¬ 
νται κατά τις εισαγωγές προελεύσεως τρίτων χωρών ζώ¬ 
ων, σπέρματος, ωαρίων και εμβρύων τους που καλύπτο¬ 
νται από τις αποφάσεις του Υπουργού Γεωργίας αριθ. 
261270/21.3.1991 (Β'224), 327239/5.8.1991 (Β'672) και 
421936/30.11.1993 (Β' 898), σε συμμόρφωση προς την 
οδηγία 94/28/ΕΚ του Συμβουλίου της 23ης Ιουνίου 1994 
(ΕΈ. αρ. 1_178της 12-7-1994, σελ. 66). 

Άρθρο 2 

Πεδίο εφαρμογής 

(άρθρο 1 παρ. 2, 3 και 4 της οδηγίας 94/28 ΕΚ) 

1. Η παρούσα απόφαση εφαρμόζεται με την επιφύλαξη 
των κανόνων του υγειονομικού ελέγχου που εφαρμόζο¬ 
νται κατά τις εισαγωγές προελεύσεως τρίτων χωρών των 
ζώων, του σπέρματος, των ωαρίων και των εμβρύων τους 
που αναφέρονται στο άρθρο 1. 

2. Η παρούσα απόφαση δεν επηρεάζει: 

- Την εφαρμογή κανόνων σχετικά με ορισμένες ουσίες 
ορμονικής και θυρεοστατικής προέλευσης καθώς και Βή¬ 
τα ενεργοποιητές στην πάχυνση των ζώων. 

- Τις εισαγωγές ζώων, του σπέρματος, των ωαρίων και 
τωνεμβρύωντουςπου αναφέρονται στο άρθρο 1 καιπρο- 
ορίζονται για επιστημονικά πειράματα που γίνονται υπό 
τον έλεγχο των αρμόδιων αρχών της χώρας μας. 

3. Η εισαγωγή ζώων, συμπεριλαμβανομένων εκείνων 
που δεν αναφέρονται στο άρθρο 1, ωαρίων και εμβρύων 
τους δεν απαγορεύεται, παρεμποδίζεται ή περιορίζεται 
για ζωοτεχνικούς ή γενεαλογικούς ή άλλους λόγους από 
εκείνους που απορρέουν από την παρούσα απόφαση. 

Άρθρο 3 

Ορισμοί 

(άρθρο 2 της οδηγίας 94/28/ΕΚ) 

1. Για τους σκοπούς της παρούσας απόφασης, ως φο¬ 
ρείς που εφαρμόζουν ή/και εκπονούν προγράμματα γενε¬ 
τικής βελτίωσης, τηρούν ή/και καταρτίζουν γενεαλογικά 

βιβλία στη χώρα μας θεωρούνται εκείνοι που έχουν ανα¬ 
γνωριστεί σύμφωνα με την υπουργική απόφαση 
340194/6-5-1992, όπως τροποποιήθηκε με την απόφαση 
366988/24-6-94 (Β' 477), 350183/10-7-92 (Β' 485) και 
314710/8-1-93 (Β' 19). 

2. Εξάλλου: 

α) Οι ορισμοί του άρθρου 1 των υπουργικών αποφάσε¬ 
ων 261270/21-3-1991 (Β' 224), 327239/5-8-1991 (Β' 672) 
και 421936/30-11-1993 (Β' 898) εφαρμόζονται κατά περί¬ 
πτωση. 

β) Ως ίπποι αναπαραγωγής καθαρής φυλής νοούνται 
όλοι οι καταχωρημένοι ίπποι πλην των καταχωρημένων 
ευνούχων ίππων. 

Άρθρο 4 

(άρθρο 3 της οδηγίας 94/28/ΕΚ) 

1. Για τα ζώα και προϊόντα που αναφέρονται στο άρθρο 
1 παράγραφος 1 και για κάθε τρίτη χώρα, καταρτίζεται 
σύμφωνα με τη διαδικασία που προβλέπεται στο άρθρο 
12 της οδηγίας 94/28 της Ε. Κ., ένας κατάλογος των φο¬ 
ρέων για το σχετικό είδος ή/και φυλή που έχουν εγκριθεί 
για του σκοπούς της παρούσας απόφασης. 

2. Προκειμένου να χορηγηθεί σε κάθε ενδιαφερόμενο, 
έγκριση εισαγωγής από τρίτη χώρα, ζώων, σπέρματος, 
ωαρίων και εμβρύων τους, θα πρέπει ο φορέας από τον 
οποίο προέρχονται τα παραπάνω να συμπεριλαμβάνεται 
σε κατάλογο αναγνωρισμένων φορέων (επίσημα μετα¬ 
φρασμένο στην Ελληνική γλώσσα) που έχει συντάξει και 
κοινοποιήσει η αρμόδια αρχή της χώρας προέλευσης στη 
Δ/νση Εισροών Ζωικής Παραγωγής του Υπουργείου Γε¬ 
ωργίας και στην Ευρωπαϊκή Επιτροπή. 

3. Στην περίπτωση που η Επιτροπή δεν έχει καταρτίσει 
τον κατάλογο που προβλέπεται στην παράγραφο 1 του 
παρόντος άρθρου ή δεν έχει κοινοποιηθεί τέτοιος κατά¬ 
λογος στη Χώρα, ο εισαγωγέας υποχρεούται, εκτός από 
τα δικαιολογητικά που αναφέρονται στο άρθρο 10 της πα¬ 
ρούσας, να συνυποβάλλει τον κατάλογο του προηγουμέ¬ 
νου εδαφίου (σε επικυρωμένο από την αρμόδια αρχή της 
χώρας προέλευσης αντίγραφο και επίσημα μεταφρασμέ¬ 
νο στην Ελληνική γλώσσα από το Υπουργείο Εξωτερικών) 
στο Κέντρο Γενετικής Βελτίωσης Ζώων του Υπουργείου 
Γεωργίας στην περιοχή δικαιοδοσίας του οποίου ο ενδια¬ 
φερόμενος έχει την εκμετάλλευση ή την εγκατάστασή 
του. 

Τα Κέντρα Γενετικής Βελτίωσης Ζώων του Υπουργείου 
Γ εωργίας ελέγχουν σχετικά με τους καταλόγους των ανα¬ 
γνωρισμένων φορέων των τρίτων χωρών που τους υπο¬ 
βάλλονται, αν πληρούν τα παραπάνω και στην συνέχεια 
αποστέλλουν τους καταλόγους αυτούς στη Δ/νση Εισρο¬ 
ών Ζωικής Παραγωγής του Υπουργείου Γ εωργίας. 

Οι διατάξεις του παρόντος άρθρου ισχύουν μέχρις ότου 
ολοκληρωθεί η κοινοτική διαδικασία του άρθρου 12 της 
οδηγίας 94/28/Ε.Κ. 

Άρθρο 5 

(άρθρο 4 της οδηγίας 94/28/ΕΚ) 

Προκειμένου να εισαχθούν από τρίτη χώρα ζώα που 
αναφέρονται στο άρθρο 1 θα πρέπει: 

- Να έχουν εγγράφει ή καταχωρηθεί σε γενεαλογικό βι¬ 
βλίο ή μητρώο που τηρείται από φορέα που περιλαμβά¬ 
νεται σε έναν από τους καταλόγους του άρθρου 4. 

- Να συνοδεύονται από γενεαλογικά και ζωοτεχνικά πι¬ 


στοποιητικά, που συντάσσονται σύμφωνα με την κοινοτι¬ 
κή διαδικασία του άρθρου 12 της οδηγίας 94/28 της Ε. Κ. 

- Να συνοδεύονται από βεβαίωση του φορέα του άρ¬ 
θρου 3 παράγραφος 1 ότι πρόκειται να εγγραφούν ή κα- 
ταχωρηθούν σε γενεαλογικό βιβλίο ή μητρώο που τηρεί, 
σύμφωνα μετις λεπτομέρειες που καθορίζονται με τη δια¬ 
δικασία του άρθρου 12 της οδηγίας 94/28 της Ε. Κ.. 

Άρθρο 6 

(άρθρο 5 της οδηγίας 94/28/ΕΚ) 

Για να εισαχθεί από τρίτη χώρα σπέρμα ζώων που ανα- 
φέρονταιστο άρθρο 1 θα πρέπει: 

- Να προέρχεται από ζώο/ζώα που έχει/έχουν εγγράφει 
ή καταχωρηθεί σε γενεαλογικό βιβλίο ή μητρώο που τηρεί 
ο φορέας που περιλαμβάνεται σε έναν από τους καταλό¬ 
γους που αναφέρονται στο άρθρο 4. 

- Να προέρχεται από ζώο/ζώα που έχει/έχουν υποβλη¬ 
θεί σε ελέγχους απόδοσης και εκτίμησης της γενετικής 
τους αξίας σύμφωνα με τη διαδικασία που προβλέπεται 
στο άρθρο 12 της οδηγίας 94/28 της Ε. Κ. βάσει των αρ¬ 
χών που προβλέπονται από τις κοινοτικές ρυθμίσεις στο 
τομέα αυτό. 

- Να συνοδεύεται από γενεαλογικό και ζωοτεχνικό πι¬ 
στοποιητικό, που καταρτίζεται σύμφωνα με την κοινοτική 
διαδικασία του άρθρου 12 της οδηγίας 94/28 της Ε. Κ. 

Άρθρο 7 

(άρθρο 6και 7 της οδηγίας 94/28/ΕΚ) 

Γ ια να εισαχθούν ωάρια και έμβρυα που αναφέρονται 
στο άρθρο 1 θα πρέπει: 

- Να προέρχονται από ζώο/ζώα που έχει/έχουν εγγρά¬ 
φει ή καταχωρηθεί σε γενεαλογικό βιβλίο ή μητρώο που 
τηρεί ο φορέας που περιλαμβάνεται σε έναν από τους κα¬ 
ταλόγους που αναφέρονται στο άρθρο 4. 

- Να συνοδεύονται από γενεαλογικό και ζωοτεχνικό πι¬ 
στοποιητικό, που συντάσσονται σύμφωνα με την κοινοτι¬ 
κή διαδικασία του άρθρου 12 της οδηγίας 94/28 της Ε.Κ. 

ΜΕΡΟΣ ΔΕΥΤΕΡΟ 

Άρθρο 8 

Οι εκμεταλλεύσεις, τα κέντρα και οι οργανισμοί που πα- 
ραλαμβάνουν και διακινούν ζώα, σπέρμα, ωάρια και έμ¬ 
βρυα του άρθρου 1 της παρούσας, υπόκεινται στις διαδι¬ 
κασίες των άρθρων 9 και 10 της υπουργικής απόφασης 
339854/31-3-1993 (ΦΕΚ260 Β'). 

Άρθρο 9 

Όροι και προϋποθέσεις χορήγησης έγκρισης εισαγωγής 

1. Η έγκριση εισαγωγής χορηγείται με την υποβολή των 
δικαιολογητικών που αναφέρονται στα άρθρα 10 και 11 
της παρούσας απόφασης και εφόσον: 

α) τα εισαγόμενα ζώα αναπαραγωγής, το σπέρμα, τα 
ωάρια και τα έμβρυα αυτών δεν θα διαταράξουντα εφαρ¬ 
μοζόμενα, από κρατικούς οργανισμούς ή άλλους επίσημα 
αναγνωρισμένους φορείς, προγράμματα γενετικής βελ¬ 
τίωσης ζώων και δεν θα απειλήσουν με εξαφάνιση σπά¬ 
νιες ή υπό διατήρηση φυλές και πληθυσμούς, 

β) στην περίπτωση εισαγωγής ζώων αναπαραγωγής, 
σπέρματος, ωαρίων και εμβρύων αυτών που προορίζο¬ 
νται για εκμεταλλεύσεις που είναι ενταγμένες στα προ¬ 
γράμματα γενετικής βελτίωσης, θα πρέπει να είναι της 

αυτής φυλής με τα ζώα που εκτρέφονται στην ενταγμένη 
εκμετάλλευση, 

γ) στην περίπτωση των αρσενικών ζώων αναπαραγω¬ 
γής που προορίζονται για σταθμούς τεχνητής σπερμα¬ 
τέγχυσης το σπέρμα των οποίων θα χρησιμοποιηθεί στη 
τεχνητή σπερματέγχυση, πρέπει να έχουν υποστεί εκτί¬ 
μηση της γενετικής τους αξίας και αυτή να αναγράφεται 
στο ζωοτεχνικό πιστοποιητικό και να αναφέρεται η μέθο¬ 
δος εκτίμησής της, 

δ) στην περίπτωση των αρσενικών ζώων αναπαραγω¬ 
γής που δεν έχουν υποστεί εκτίμηση της γενετικής τους 
αξίας αλλά προέρχονται από απογονικά ελεγμένους πα¬ 
τέρες να συνοδεύονται από τα απαραίτητα ζωοτεχνικά 
και γενεαλογικά πιστοποιητικά των γονέων τους και να 
προορίζονται αποκλειστικά και μόνο για τις ανάγκες της 
εκμετάλλευσης του κατόχου της άδειας εισαγωγής, 
ε) προκειμένου για θηλυκά βοοειδή η ηλικία τους να μην 
είναι μικρότερη των δέκα (10) μηνών, 
στ) προκειμένου για βοοειδή κρεοπαραγωγικής ή μι¬ 
κτής κατεύθυνσης που προορίζονται για αναπαραγωγή 
να είναι ηλικίας τουλάχιστον δώδεκα (12) μηνών, 
ζ) προκειμένου για αιγοπρόβατα να είναι ηλικίας τουλά¬ 
χιστον τεσσάρων (4) μηνών, 
η) προκειμένου για χοιρινά να είναι ηλικίας τουλάχιστον 
τεσσάρων (4) μηνών. 

2. Βεβαίωση του αναγνωρισμένου φορέα ότι θα εγγρά¬ 
φει τα ζώα στα γενεαλογικά βιβλία του είδους και της φυ¬ 
λής που τηρεί και στην περίπτωση μη ύπαρξης τέτοιου 
φορέα, βεβαίωση χορηγούμενη από το αρμόδιο Κέντρο 
Γενετικής Βελτίωσης Ζώων του Υπουργείου Γεωργίας 
εφόσον αυτό κρίνει ότι η εισαγωγή συμβάλει στη βελτίω¬ 
ση της κτηνοτροφίας της χώρας μας. 

3. Η έγκριση εισαγωγής είναι ονομαστική και ο κάτοχός 
της, φέρειτην ευθύνη για το χρόνο διατήρησηςτων ζώων, 
σύμφωνα με τα οριζόμενα στο άρθρο 10 Α), της παρού¬ 
σας. Ο κάτοχος της έγκρισης εισαγωγής μπορεί να ορίζει 
νόμιμα εξουσιοδοτημένο εκπρόσωπό του προκειμένου 
να ενεργεί αντ’αυτού. 

Άρθρο 10 

Δικαιολογητικά και διαδικασία εισαγωγής των ζώων 
αναπαραγωγής, του σπέρματος, των ωαρίων και 
των εμβρύων αυτών. 

Α) Δικαιολογητικά 

1. Αίτηση σύμφωνα με το υπόδειγμα 1, που υποβάλλε¬ 
ται στο αρμόδιο για την περιοχή Κέντρο Γενετικής Βελ¬ 
τίωσης Ζώων (Κ.Γ.Β.Ζ.) του Υπουργείου Γεωργίας, στην 
οποία έχει την έδρα του ο ενδιαφερόμενος και στην οποία 
αναγράφονται: 

-τα πλήρη στοιχεία του ενδιαφερομένου, 

- εάν πρόκειται για έμπορο-εισαγωγέα ή κτηνοτρόφο 

- ο ακριβής τόπος που είναι εγκατεστημένη η εκμετάλ¬ 
λευση του κτηνοτρόφου ή η εγκατάσταση του εμπόρου 

- η φυλή, η παραγωγική κατεύθυνση, το φύλο και ο αριθ¬ 
μός των προς εισαγωγή ζώων, 

- ο αριθμός των ωαρίων, των εμβρύων ή των δόσεων 
σπέρματος, 

- αν ο εκτροφέας είναι ενταγμένος στα προγράμματα 
γενετικής βελτίωσης ζώωνπουεφαρμόζειτο Υπουργείου 
Γεωργίας ή άλλου αναγνωρισμένου φορέα ή είναι ανε¬ 
ξάρτητος εκτροφέας, 

- η χώρα προέλευσης και το όνομα του/των αναγνωρι¬ 


σμένου/αναγνωρισμένων φορέα/φορέων από τον/τους 
οποίο/οποίους πρόκειται να γίνει η προμήθεια, 

- ότι έλαβε γνώση και αποδέχεται όλους τους όρους και 
προϋποθέσεις της παρούσας απόφασης και αναλαμβά¬ 
νει την ευθύνη της διατήρησης των στοιχείων της ταυτο¬ 
ποίησης και αναγνώρισης των ζώων (ενωτίων, τατουάζ ή 
οποιοδήποτε άλλο σύστημα αποδεκτό διεθνώς) ώστε να 
είναι ευχερής ο έλεγχος. 

2. Στην περίπτωση αιτήματος εισαγωγής ζώων, σπέρ¬ 
ματος, ωαρίων και εμβρύων προκειμένου να χρησιμοποι¬ 
ηθούν για την αναβάθμιση φυλών ή πληθυσμών, ο ενδια¬ 
φερόμενος πριν υποβάλλει τα δικαιολογητικά της παρα¬ 
γράφου 1) του παρόντος άρθρου θα πρέπει πρώτα να 
υποβληθεί στη Δ/νση Εισροών Ζωικής Παραγωγής του 
Υπουργείου Γεωργίας μελέτη σκοπιμότητας, στην οποία 
εκτός των άλλων θα δηλώνεται για ποιους πληθυσμούς ή 
φυλές και περιοχές προορίζονται. Η έγκριση σκοπιμότη¬ 
τας χορηγείται ή απορρίπτεται ύστερα από αξιολόγηση 
απάτην ως άνω αρμόδια υπηρεσία και ενημερώνεται ο εν¬ 
διαφερόμενος. 

3. Τα εισαγόμενα ζώα να διατηρηθούν στην εκμετάλ¬ 
λευση από την επομένη της ημερομηνίας εισαγωγής, 
προκειμένου για: 

- αιγοπροβατοειδή τουλάχιστον για δώδεκα (12) μήνες, 

- βοοειδή τουλάχιστο είκοσι τέσσερις (24) μήνες, εκτός 
και αν συντρέχουν οι λόγοι του άρθρου 13 παράγραφος 1 
της παρούσας, 

- χοιρινά τουλάχιστον δέκα (10) μήνες, 

και πάντως όχι πριν πραγματοποιηθεί ο έλεγχος που 
προβλέπετε στο άρθρο 14 της παρούσας 

4. Η χορήγηση έγκρισης άδειας εισαγωγής ζώων ανα¬ 
παραγωγής δεν απαλλάσσει τον ενδιαφερόμενο από την 
τήρηση των υγειονομικών κανόνων και διατάξεων όπως 
ορίζονται από την κείμενη κτηνιατρική νομοθεσία. 

Β. Διαδικασία έγκρισης 

1. Ο προϊστάμενος του αρμόδιου Κέντρου Γενετικής 
Βελτίωσης Ζώων του Υπουργείου Γεωργίας, μετά την πα¬ 
ραλαβή των δικαιολογητικών και εφόσον πληρούνται οι 
όροι και οι προϋποθέσεις της παρούσας, αποφασίζει για 
τη χορήγηση ή μη, της έγκρισης εισαγωγής το αργότερο 
εντός δέκα (10) εργάσιμων ημερών από την παραλαβή 
της αίτησης. 

Η έγκριση εισαγωγής (υπόδειγμα 2) αποστέλλεται στον 
ενδιαφερόμενο και κοινοποιείται στο αρμόδιο τμήμα της 
Δ/νσης Εισροών Ζωικής Παραγωγής του Υπουργείου Γε¬ 
ωργίας. 

Στην έγκριση εισαγωγής αναγράφονται τα πλήρη στοι¬ 
χεία του εισαγωγέα, το είδος, η φυλή και ο αριθμός των ει- 
σαγόμενων ζώων, ωαρίων, εμβρύων και των δόσεων προ¬ 
κειμένου για σπέρμα, η χώρα προέλευσης και ο αναγνω¬ 
ρισμένος φορέας της χώρας προέλευσης από όπου θα 
γίνει η προμήθεια. 

2. Σε περίπτωση απόρριψης, που πρέπει να είναι αιτιο¬ 
λογημένη, η αίτηση αποστέλλεται στον ενδιαφερόμενο 
με αποδεικτικό παραλαβής και κοινοποιείται στη Δ/νση 
Εισροών Ζωικής Παραγωγής του Υπουργείου Γεωργίας. 
Ο ενδιαφερόμενος μπορεί εντός δεκαπέντε (15) εργάσι¬ 
μων ημερών από την κοινοποίηση της απόρριψης της 
έγκρισης εισαγωγής να προσφύγει στην Δ/νση Εισροών 
Ζωικής Παραγωγής. Ο Δ/ντης της ως άνω Διεύθυνσης 
αποφασίζει για τη χορήγηση ή μη της έγκρισης εισαγω¬ 
γής και ενημερώνει εγγράφωςτο αρμόδιο Κέντρο Γ ενετι¬ 
κής Βελτίωσης Ζώων του Υπουργείου Γεωργίας, καθώς 

και τον ενδιαφερόμενο και η απόφασή του είναι τελεσίδι¬ 
κη. Σε περίπτωση θετικής απόφασης το αρμόδιο Κέντρο 
Γενετικής Βελτίωσης Ζώων του Υπουργείου Γεωργίας, 
προβαίνει στις απαραίτητες ενέργειες ωσάν να έχει το 
ίδιο χορηγήσει την έγκριση. 

3. Η έγκριση εισαγωγής ισχύει για δύο (2) μήνες απάτην 
ημερομηνία έκδοσής της και για μία μόνο χρήση. 

Άρθρο 11 

Συνοδευτικά έγγραφα 

1. Τα ζώα, το σπέρμα, τα ωάρια και τα έμβρυα αυτών, 
του άρθρου 1 της παρούσας απόφασης κατά την άφιξή 
τους στις πύλες εισόδου της χώρας θα πρέπει να συνο¬ 
δεύονται από: 

- ζωοτεχνικά και γενεαλογικά πιστοποιητικά όπως ορί¬ 
ζονται στο άρθρο 6 της παρούσας και που έχουν καταρτι¬ 
στεί με τη διαδικασία που προβλέπεται στο άρθρο 12 της 
οδηγίας 94/28 της ΕΚ και τον κανονισμό 2342/92 άρθρο 8 
παρ.3 εδάφιο α) της Επιτροπής (ΕΕΕ 227), όπως τροπο¬ 
ποιήθηκε και συμπληρώθηκε με το κανονισμό 774/98 
(ΕΕΕ 111) της Επιτροπής, προκειμένου να χορηγηθεί 
έγκριση εισαγωγής, 

- την έγκριση εισαγωγής, 

- βεβαίωση, προκειμένου για ζώα, ότι πρόκειται να εγ- 
γραφούν στα γενεαλογικά βιβλία, σύμφωνα με τη διαδι¬ 
κασία που προβλέπεται στο άρθρο 12 της οδηγίας 94/28 
της ΕΚ. 

2. Τα ζωοτεχνικά και γενεαλογικά πιστοποιητικά (ένα 
πρωτότυπο και δύο επικυρωμένα αντίγραφα) που συνο¬ 
δεύουν τα ζώα, το σπέρμα, τα ωάρια και τα έμβρυα θα 
πρέπει υποχρεωτικά να φέρουν τη σφραγίδα του ανα¬ 
γνωρισμένου φορέα από τον οποίο αγοράστηκαν. 

Άρθρο 12 

Έλεγχοι στις πύλες εισόδου 

1. Η είσοδος στη χώρα των ζώων, του σπέρματος, των 
ωαρίων και των εμβρύων αυτών του άρθρου 1 της πα¬ 
ρούσας απόφασης, επιτρέπεται εφόσον πληρούν τις 
προϋποθέσεις των άρθρων 9 και 10 και συνοδεύονται από 
τα έγγραφα του άρθρου 11 της παρούσας. 

2. Ο έλεγχος των παραστατικών εγγράφων, των ζωοτε- 
χνικών πιστοποιητικών, η ταυτοποίηση και ο έλεγχος των 
ζώων για τον αναφερόμενο στην έγκριση εισαγωγής 
αριθμό των ζώων, δόσεων σπέρματος, ωαρίων και εμ¬ 
βρύων, που δεν πρέπει να είναι μεγαλύτερος από τον ανα¬ 
γραφόμενο στην άδεια εισαγωγής, γίνεται στις πύλες ει¬ 
σόδου από αρμόδιο όργανο ελέγχου, που είναι γεωπόνος 
ή τεχνολόγος γεωπονίας του αρμόδιου Κέντρου Γενετι¬ 
κής Βελτίωσης Ζώων του Υπουργείου Γεωργίας. Το όρ¬ 
γανο ελέγχου ορίζεται από τον προϊστάμενο του Κέντρου 
Γενετικής Βελτίωσης Ζώων του Υπουργείου Γεωργίας, 
στην περιοχή δικαιοδοσίας του οποίου βρίσκεται η πύλη 
εισόδου. Ο κάτοχος της έγκρισης εισαγωγής υποχρεού- 
ται να ειδοποιήσει εγγράφως το αρμόδιο Κέντρο Γενετι¬ 
κής Βελτίωσης Ζώων για την ακριβή ημερομηνία άφιξης 
καιτηνπύλη εισόδου τουλάχιστον δυο (2) εργάσιμεςημέ- 
ρες πριν από την ημερομηνία άφιξης. 

3. Αν κατά τον έλεγχο στις πύλες εισόδου διαπιστωθεί 
ότι τα ζώα, το σπέρμα, τα ωάρια και τα έμβρυα δεν συνο¬ 
δεύονται από τα απαραίτητα για την εισαγωγή τους γενε¬ 
αλογικά και ζωοτεχνικά πιστοποιητικά, τα συνοδευτικά 
έγγραφα του άρθρου 11 ή αυτά είναι παραποιημένα ή τα 
ζώα δεν φέρουν ευδιάκριτη ή καθόλου σήμανση ή δεν 


πληρούν τους όρους εισαγωγής του άρθρου 9 παρ. 1 
εδάφια α), β), γ) και δ) της παρούσας, δεν επιτρέπεται η 
είσοδός τους στη χώρα. 

4. Αν ο αριθμός των ζώων, δόσεων σπέρματος, των ωα¬ 
ρίων και των εμβρύων είναι μεγαλύτερος από τον αναφε¬ 
ρόμενο στην έγκριση εισαγωγής δεν επιτρέπεται η είσο¬ 
δος στη χώρα των πλεοναζόντων ζώων, δόσεων σπέρμα¬ 
τος ωαρίων και εμβρύων. 

5. Μετά τον έλεγχο από το αρμόδιο όργανο ελέγχου, 
συντάσσεται πρακτικό (υπόδειγμα 3) σε δύο αντίγραφα, 
στο οποίο αναφέρεται ο συνολικός αριθμός των ζώων, κα¬ 
θώς και οι αριθμοί ταυτοποίησης των ζώων (ενώτια, τα¬ 
τουάζ, ή οποιοδήποτε άλλο σύστημα διεθνώς αποδεκτό) 
και υπογράφεται από τον υπάλληλο που πραγματοποίη¬ 
σε τον έλεγχο και από τον κάτοχο της έγκρισης εισαγω¬ 
γής. Ένα αντίγραφο του πρακτικού παραμένει στο αρμό¬ 
διο Κέντρο Γενετικής Βελτίωσης Ζώων του Υπουργείου 
Γεωργίας που χορήγησε την έγκριση εισαγωγής και το 
άλλο δίδεται στον κάτοχο της έγκρισης εισαγωγής. 

6. Στην περίπτωση που η εισαγωγή των ζώων πραγμα¬ 
τοποιείται από πύλη εισόδου η οποία βρίσκεται εκτός δι¬ 
καιοδοσίας του Κέντρου Γενετικής Βελτίωσης Ζώων του 
Υπουργείου Γεωργίας, που εξέδωσε την έγκριση εισαγω¬ 
γής, ο προϊστάμενος του Κέντρου αυτού αποστέλλει στο 
Κέντρο Γενετικής Βελτίωσης Ζώων του Υπουργείου Γε¬ 
ωργίας στην περιοχή του οποίου ανήκει η πύλη εισόδου 
επικυρωμένο αντίγραφο της έγκρισης εισαγωγής, προ¬ 
κειμένου αυτό να προβεί στις ενέργειες όπως προβλέπο- 
νται στο παρόν άρθρο. Ο κάτοχος της έγκρισης εισαγω¬ 
γής είναι υποχρεωμένος να ειδοποιήσει, το αρμόδιο για 
τον έλεγχο Κέντρο Γενετικής Βελτίωσης Ζώων του 
Υπουργείου Γ εωργίας όπως ορίζεται με την παράγραφο 
2) του παρόντος άρθρου. Μετά τον έλεγχο και τη σύντα¬ 
ξη του πρακτικού όπως ορίζεται στο παρόν άρθρο, ο προϊ¬ 
στάμενος του Κέντρου Γενετικής Βελτίωσης Ζώων του 
Υπουργείου Γεωργίας που διενήργησε τον έλεγχο, απο¬ 
στέλλει, εντός τριών (3) εργάσιμων ημερών, στο Κέντρο 
Γενετικής Βελτίωσης Ζώων του Υπουργείου Γεωργίας 
που χορήγησε την έγκριση εισαγωγής το πρακτικό που 
συντάχθηκε (υπόδειγμα 3), διατηρώντας παράλληλα στο 
δικό του αρχείο επικυρωμένο αντίγραφο του πρακτικού, 
ενώ αποστέλλει ένα επικυρωμένο αντίγραφο των γενεα¬ 
λογικών και ζωοτεχνικών πιστοποιητικών στο αρμόδιο Κέ¬ 
ντρο Γενετικής Βελτίωσης Ζώων του Υπουργείου Γεωρ¬ 
γίας προκειμένου αυτό να εγγράφει τα ζώα στα γενεαλο¬ 
γικά βιβλία που τηρεί. 

Άρθρο 13 

Διατήρηση των ζώων στην εκμετάλλευση και 
εγγραφή στα γενεαλογικά βιβλία 

1. Ο κάτοχος των ζώων στο όνομα του οποίου έχει εκ- 
δοθεί η έγκριση εισαγωγής υποχρεούται να διατηρήσει 
τα εισαχθέντα ζώα το διάστημα που ορίζεται στο άρθρο 
10 κεφ. Α, παρ.3 της παρούσας. Το διάστημα αυτό δεν 
ισχύει στις περιπτώσεις που: 

- λόγοι υγείας επιβάλλουν τη σφαγή του ζώου, που θα 
πιστοποιείται εγγράφως από την αρμόδια κτηνιατρική 
υπηρεσία της περιοχής, 

- θάνατος του ζώου εξ’ ατυχήματος ή ασθένειας, που θα 
πιστοποιείται από την αρμόδια κτηνιατρική υπηρεσία, 

- λόγοι ανωτέρας βίας (βαρειά ασθένεια, θάνατος, θεο¬ 
μηνίες ) του κατόχου της έγκρισης εισαγωγής ή του κα¬ 
τόχου των ζώων κατά την ημερομηνία ελέγχου, που θα πι- 

στοποιείται εγγράφως από τον προϊστάμενο του αρμόδι¬ 
ου Κέντρου Γενετικής Βελτίωσης Ζώων του Υπουργείου 
Γεωργίας και θα επικυρώνεται από το Γενικό Δ/ντη Ζωικής 
Παραγωγής του Υπουργείου Γεωργίας. 

Ο κάτοχος της έγκρισης εισαγωγής πριν την πραγματο¬ 
ποίηση του έλεγχου που προβλέπεται στο άρθρο 14 της 
παρούσας, να προσκομίσει στο αρμόδιο Κέντρο Γενετικής 
Βελτίωσης Ζώων του Υπουργείου Γεωργίας τα επικυρω¬ 
μένα αντίγραφα των παραπάνω δικαιολογητικών. 

2. Η εγγραφή των ζώων στα γενεαλογικά βιβλία, εφόσον 
δεν υπάρχουν αναγνωρισμένοι κτηνοτροφικοί φορείς, 
πραγματοποιείται από το αρμόδιο Κέντρο Γ ενετικής Βελ¬ 
τίωσης Ζώωντου Υπουργείου Γ εωργίας στην περιοχή του 
οποίου ευρίσκονται τα ζώα. Η εγγραφή των ζώων στα γε¬ 
νεαλογικά βιβλία, πρέπει να έχει ολοκληρωθεί το αργότε¬ 
ρο εντός τετραμήνου από την ημερομηνία εισαγωγής. 

3. Στην περίπτωση της απώλειας των στοιχείων ταυτο¬ 
ποίησης ο κάτοχος της έγκρισης εισαγωγής ή ο κάτοχος 
των ζώων, υποχρεούται να τα αντικαταστήσει με τον ίδιο 
αριθμό σύμφωνα με τους Κανονισμούς : (ΕΚ) αριθ. 
1760/2000 του Ευρωπαϊκού Κοινοβουλίου και του Συμ¬ 
βουλίου, (ΕΚ) αριθ. 1663/1999 της Επιτροπής και (ΕΚ) 
αριθ. 2629/97 της Επιτροπής. 

Άρθρο 14 

Έλεγχος για τη διατήρηση των ζώων 

1. Εντός δεκαπέντε (15) εργάσιμων ημερών πριν από 
την παρέλευση του χρονικού διαστήματος διατήρησης, 
όπως ορίζεται στο άρθρο 10 κεφ. Α, παρ. 3 της παρούσας, 
ο κάτοχος της έγκρισης εισαγωγής υποχρεούται να ειδο¬ 
ποιήσει εγγράφως το αρμόδιο Κέντρο Γ ενετικής Βελτίω¬ 
σης Ζώων του Υπουργείου Γεωργίας στην περιοχή του 
οποίου βρίσκονται τα ζώα, προκειμένου αυτό να προβεί 
στην πραγματοποίηση του ελέγχου. Στο έγγραφο που 
απευθύνεται πρέπει να αναφέρεται ο αριθμός της έγκρι¬ 
σης εισαγωγής, η ημερομηνία εισόδου των ζώων στη χώ¬ 
ρα και ο ακριβής τόπος στον οποίο βρίσκονται αυτά. 

2. Μετά την ειδοποίηση του ενδιαφερομένου, ο προϊ¬ 
στάμενος του Κέντρου Γενετικής Βελτίωσης Ζώων του 
Υπουργείου Γεωργίας με απόφασή του ορίζει μόνιμο 
υπάλληλο της υπηρεσίας του, γεωπόνο ή τεχνολόγο γεω¬ 
πονίας, προκειμένου να προβεί σε έλεγχο στην εκμετάλ¬ 
λευση, το αργότερο εντός δέκα (10) εργάσιμων ημερών 
από την ημερομηνία λήξεως του χρόνου διατήρησης και 
αφού πρώτα ενημερώσει τον ενδιαφερόμενο και συμφω¬ 
νήσουν για την ημερομηνία που θα πραγματοποιηθεί ο 
έλεγχος, προκειμένου να διαπιστωθεί αν: 

- το σύνολο των ζώων που εισήχθησαν διατηρήθηκαν 
για το διάστημα που ορίζεται στο άρθρο 10 κεφ. 
Α,παρ.3,της παρούσας, ή δεν διατηρήθηκαν αλλά ισχύ¬ 
ουν οι διατάξεις του άρθρου 13 παραγρ. 1. 

- τα ζώα χρησιμοποιήθηκαν ή δεν χρησιμοποιήθηκαν για 
τους σκοπούς που αναφέρονται στην έγκριση εισαγω¬ 
γής. 

- τα ζώα φέρουν τα στοιχεία ταυτοποίησης ή δεν φέ¬ 
ρουν (ενωτίων, τατουάζ ή οποιοδήποτε άλλο σύστημα 
διεθνώς αποδεκτό) και οι αριθμοί των ενωτίων της χώρας 
προέλευσης που αναφέρονται στο διαβατήριο του ζώου, 
συμφωνούν ή δεν συμφωνούν με εκείνους που αναφέρο- 
νται στο πρακτικό που συντάχθηκε κατά την είσοδό τους. 

Μετάτον έλεγχο καιεντόςτριών (3) εργάσιμων ημερών, 
το αρμόδιο όργανο ελέγχου συντάσσει πρακτικό σε δύο 
αντίτυπα και τα υποβάλλει στον προϊστάμενο της υπηρε¬ 


σίας του. Στο πρακτικό αναφέρονται τα στοιχεία του ορ¬ 
γάνου ελέγχου και του ελεγχόμενου, η ημερομηνία ελέγ¬ 
χου, ο αριθμός των ζώων που ελέγχθηκαν και οι διαπι¬ 
στώσεις από τον έλεγχο. 

3. Εφόσον από τον έλεγχο διαπιστώθηκε ότι τηρήθηκαν 
οι όροι και οι προϋποθέσεις εισαγωγής και τα ζώα διατη¬ 
ρήθηκαν το διάστημα που προβλέπεται στο άρθρο 10, 
κεφ. Α, παρ.3,της παρούσας, ή έχουν σφαγεί αλλά συ¬ 
ντρέχουν οι λόγοι του άρθρου 13,παρ. 1 της παρούσας ο 
προϊστάμενος του αρμόδιου Κέντρου Γενετικής Βελτίω¬ 
σης Ζώωντου Υπουργείου Γεωργίας, με βάσει το πρακτι¬ 
κό του ελέγχου, συντάσσει σχετική βεβαίωση, επισυνά¬ 
πτοντας το ένα αντίτυπο του πρακτικού, την οποία απο¬ 
στέλλει για επικύρωση στο Γενικό Δ/ντή Ζωικής 
Παραγωγής του Υπουργείου Γεωργίας. Η επικυρωμένη 
βεβαίωση επιστρέφεται στο αρμόδιο Κέντρο Γενετικής 
Βελτίωσης Ζώωντου Υπουργείου Γεωργίας, ο προϊστά¬ 
μενος του οποίου την κοινοποιεί στον κάτοχο της άδειας 
εισαγωγής εντός πέντε (5) εργάσιμων ημερών από την 
ημερομηνία που την παρέλαβε, προκειμένου αυτός να 
προβεί στις δικές του ενέργειες. 

4. Στην περίπτωση που τα ζώα ευρίσκονται σε περιοχή 
δικαιοδοσίας άλλου Κέντρου Γ ενετικής Βελτίωσης Ζώων 
του Υπουργείου Γεωργίας από εκείνο που εξέδωσε την 
έγκριση εισαγωγής, ο έλεγχος πραγματοποιείται από το 
Κέντρο στο οποίο ευρίσκονται τα ζώα, και ακολουθείται η 
διαδικασία ελέγχου που προβλέπεται στο παρόν άρθρο. 
Ο προϊστάμενος του Κέντρου Γ ενετικής Βελτίωσης Ζώων 
του Υπουργείου Γεωργίας που πραγματοποίησε τον 
έλεγχο αποστέλλει εντός πέντε (5) εργάσιμων ημερών 
από την επομένη της πραγματοποίησης του ελέγχου στο 
Κέντρο Γενετικής Βελτίωσης Ζώωντου Υπουργείου Γε¬ 
ωργίας που εξέδωσε την έγκριση εισαγωγής, το πρακτικό 
με τις διαπιστώσεις του. Ο προϊστάμενος του αρμόδιου 
Κέντρου Γενετικής Βελτίωσης Ζώωντου Υπουργείου Γε¬ 
ωργίας μετά τη λήψη του πρακτικού, ενεργεί σύμφωνα με 
τα όσα αναφέρονται στο παρόν άρθρο. 

5. Ο κάτοχος της έγκρισης εισαγωγής κατά την ημέρα 
του ελέγχου υποχρεούται να έχει τα ζώα σε κατάλληλο 
χώρο που να διευκολύνει τον έλεγχο και να παράσχει στο 
ελεγκτικό όργανο όλες τις αναγκαίες διευκολύνσεις. 

Άρθρο 15 

Επιτροπή επιβολής κυρώσεων 

1. Συνιστάται, σε κάθε Κέντρο Γ ενετικής Βελτίωσης Ζω¬ 
ών του Υπουργείου Γεωργίας, πρωτοβάθμια επιτροπή 
επιβολής κυρώσεων η οποία αποτελείται από: 

α) τον προϊστάμενο του οικείου Κέντρου Γενετικής Βελ¬ 
τίωσης Ζώων του Υπουργείου Γεωργίας με τον νόμιμο 
αναπληρωτή του, 

β) τον αρμόδιο γεωπόνο ή τεχνολόγο γεωπονίας του οι¬ 
κείου Κέντρου Γενετικής Βελτίωσης Ζώωντου Υπουργεί¬ 
ου Γεωργίας, που προβαίνει στον έλεγχο της εκμετάλ¬ 
λευσης, 

γ) έναν γεωπόνο της Δ/νσης Εισροών Ζωικής Παραγω¬ 
γής του Υπουργείου Γεωργίας με βαθμό προϊσταμένου, 
με τον νόμιμο αναπληρωτή του. 

Χρέη γραμματέα της Επιτροπής ασκεί διοικητικός 
υπάλληλος της οικείας υπηρεσίας. 

2. Συνιστάται, στο Υπουργείο Γεωργίας, μόνιμη δευτε¬ 
ροβάθμια επιτροπή επιβολής κυρώσεων η οποία αποτε- 
λείται από: 

α) τον προϊστάμενο της Δ/νσης Εισροών Ζωικής Παρα- 

γωγής του Υπουργείου Γεωργίας με τον νόμιμο αναπλη¬ 
ρωτή του, 

β) τον προϊστάμενο της Δ/νσης Νομοπαρασκευαστικού 
Έργου και Νομικών Υποθέσεων της κεντρικής υπηρεσίας 
του Υπουργείου Γ εωργίας με τον νόμιμο αναπληρωτή του, 

γ) τον προϊστάμενο της Δ/νσης Ζωικής Παραγωγής του 
Υπουργείου Γ εωργίας με τον νόμιμο αναπληρωτή του. 

Χρέη γραμματέα της Επιτροπής ασκεί διοικητικός 
υπάλληλος της Δ/νσης Εισροών Ζωικής Παραγωγής. 

Με απόφασή του ο Γ ενικός Γ ραμματέας του Υπουργεί¬ 
ου Γ εωργίας ορίζει τον πρόεδρο και τα μέλη της μόνιμης 
δευτεροβάθμιας επιτροπής επιβολής κυρώσεων με τους 
αναπληρωτές τους. 

3. Αν από τον έλεγχο διαπιστώθηκε ότι δεν τηρήθηκαν οι 
όροι και οι προϋποθέσεις των άρθρων 9 παρ. 1 εδάφια α), 
β), γ) και δ), 10 κεφ. Α παρ. 3 και 14, παρ. 1 και 2, ο προϊ¬ 
στάμενος του αρμόδιου Κ. Γ. Β. Ζώων του Υπουργείου Γε¬ 
ωργίας, με έγγραφό του ενημερώνει σχετικά το Γενικό 
Δ/ντή Ζωικής Παραγωγής του Υπουργείου Γεωργίας, ο 
οποίος εντός δέκα (10) εργάσιμων ημερών, με απόφασή 
του ορίζειτονπρόεδρο καιτα μέλη της πρωτοβάθμιας επι¬ 
τροπής επιβολής κυρώσεων με τους αναπληρωτές τους. 

Την πρωτοβάθμια Επιτροπή επιβολής κυρώσεων συ- 
γκαλεί ο πρόεδρός της εντός δέκα (10) εργάσιμων ημε¬ 
ρών από την ημερομηνία γνωστοποίησής του ως προέ¬ 
δρου της Επιτροπής. 

4. Αν βάσει του πρακτικού που συνέταξε το αρμόδιο 
ελεγκτικό όργανο και των διευκρινήσεων που έδωσε ο εν¬ 
διαφερόμενος, η πρωτοβάθμια Επιτροπή διαπιστώσει ότι 
δεν τηρήθηκαν οι όροι και οι προϋποθέσεις που αναφέ- 
ρονται στην παράγραφο 1 του παρόντος άρθρου, συ¬ 
ντάσσει πρακτικό και επιβάλλει τις προβλεπόμενες κυρώ¬ 
σεις του άρθρο 16 της παρούσας. Η απόφαση της Επι¬ 
τροπής, που πρέπει να είναι πλήρως αιτιολογημένη, με 
πρωτοβουλία του Προέδρου της κοινοποιείται εντός πέ¬ 
ντε (5) εργάσιμων ημερών στον ενδιαφερόμενο καθώς και 
στον Γενικό Δ/ντη Ζωικής Παραγωγής του Υπουργείου 
Γ εωργίας. 

5. Από την ημερομηνία κοινοποίησης της απόφασης και 
εντός δεκαπέντε (15) εργάσιμων ημερών, ο ενδιαφερό¬ 
μενος μπορεί να προσφύγει στο Υπουργείο Γ εωργίας ζη¬ 
τώντας επανεξέταση από την δευτεροβάθμια Επιτροπή 
επιβολής κυρώσεων. 

Την δευτεροβάθμια Επιτροπή συγκαλεί ο Πρόεδρός 
της εντός δέκα (10) εργάσιμων ημερών από την ημερο¬ 
μηνία λήψεως της προσφυγής. Η Επιτροπή συνεδριάζει 
στο γραφείο του Δ/ντή Εισροών Ζωικής Παραγωγής του 
Υπουργείου Γεωργίας και υποχρεούται να εκδώσει από¬ 
φαση σε δύο το πολύ συνεδριάσεις και οπωσδήποτε 
εντός της προθεσμίας των δέκα (10) εργάσιμων ημερών 
από τη σύγκλισή της. 

Η απόφαση της δευτεροβάθμιας Επιτροπής είναι τελεσί¬ 
δικη και στην περίπτωση απόρριψης της προσφυγής επι¬ 
βάλλει τις προβλεπόμενες κυρώσεις που απορρέουν από 
το άρθρο 16 της παρούσας. Με ευθύνη του Προέδρου της 
η απόφαση αποστέλλεται στην οικείατελωνειακή Αρχή, και 
στον ενδιαφερόμενο με αποδεικτικό παραλαβής το αργό¬ 
τερο εντός δέκα (10) εργάσιμων ημερών από την ημερο¬ 
μηνία λήψης της, καθώς και στο αρμόδιο Κέντρο Γενετικής 
Βελτίωσης Ζώων του Υπουργείου Γ εωργίας. 

6. Στην περίπτωση που ο ενδιαφερόμενος δενπροσφύ- 
γει στην δευτεροβάθμια Επιτροπή, οι διοικητικές κυρώ¬ 
σεις επιβάλλονται από την πρωτοβάθμια Επιτροπή και 
προωθούνται με ευθύνη του προέδρου της. 


Άρθρο 16 

Διοικητικές Κυρώσεις 

1. Στην περίπτωση που από τον έλεγχο του άρθρου 14 
προκύψουν παραβάσεις οι Επιτροπές του άρθρου 15 επι¬ 
βάλλουν τις παρακάτω κυρώσεις: 

- α) αν δεν ειδοποιήθηκε έγκαιρα η αρμόδια υπηρεσία 
για να προβεί στον έλεγχο διατήρησης των ζώων επιβάλ¬ 
λεται πρόστιμο διακοσίων χιλιάδων (200.000) δραχμών. 

- β) αν τα εισαγόμενα ζώα αναπαραγωγής δεν έχουν 
χρησιμοποιηθεί σύμφωνα με το άρθρο 9 παρ. 1 εδαφ. α) 
και δ) επιβάλλεται στο κάτοχο της έγκρισης εισαγωγής 
πρόστιμο ύψους εκατό χιλιάδων (100.000) δραχμών ανά 
ζωική μονάδα, 

- γ) αν από τον διενεργηθέντα έλεγχο προέκυψε ότι ο 
κάτοχος της έγκρισης εισαγωγής δεν διατήρησε το σύ¬ 
νολο ή μέρος των ζώων στο οριζόμενο από το άρθρο 10 
κεφ. Α, παρ. 4, εδαφ. α) της παρούσας, χρονικό διάστημα 
και δεν συντρέχουν οι λόγοι του άρθρου 13 παρ. 1,επι¬ 
βάλλεται πρόστιμο διακοσίων χιλιάδων (200.000) δραχ¬ 
μών ανά ζωική μονάδα 

Τα πρόστιμα, όταν οι αποφάσεις γίνονται τελεσίδικες, 
αποτελούν έσοδα του Κρατικού προϋπολογισμού, βεβαι¬ 
ώνονται ως δημόσια έσοδα από τον προϊστάμενο του αρ¬ 
μόδιου Κέντρου Γενετικής Βελτίωσης Ζώων του Υπουρ¬ 
γείου Γ εωργίας και εισπράττονται σύμφωνα με τις διατά¬ 
ξεις του Κώδικα Είσπραξης Δημοσίων Εσόδων (Κ.Ε.Δ.Ε.). 
Οιπαραπάνω διοικητικές κυρώσεις δεν απαλλάσσουντον 
κάτοχο της έγκρισης εισαγωγής από την καταβολή δα¬ 
σμών εισαγωγής. 

2. Στην περίπτωση επανειλημμένων παραβάσεων του 
ιδίου ατόμου, ο Υπουργός Γ εωργίας, ύστερα από εισήγη¬ 
ση του Γενικού Δ/ντη Ζωικής Παραγωγής του Υπουργεί¬ 
ου Γεωργίας, μπορεί να επιβάλλει στον παραβάτη την ορι¬ 
στική στέρηση έγκρισης άδειας εισαγωγής ζώων αναπα¬ 
ραγωγής. 

Άρθρο 17 
Πύλες εισόδου 

Συνοριακοί Σταθμοί εισαγωγής ζώων αναπαραγωγής, 
σπέρματος, ωαρίων και εμβρύων αυτών ορίζονται οι πα¬ 
ρακάτω: 

α. για ζώα, σπέρμα, ωάρια και έμβρυα: 

- λιμάνι Πειραιώς 

- αεροδρόμιο Ελευθέριος Βενιζέλος 

- σταθμός οδικού και σιδηροδρομικού ελέγχου Προμα¬ 
χώνα 

- σταθμός οδικού ελέγχου Ευζώνων 

- σταθμός οδικού και σιδηροδρομικού ελέγχου Πέπλου 

- λιμάνι και αεροδρόμιο Θεσσαλονίκης 

- σταθμός οδικού και σιδηροδρομικού ελέγχου Ν. Καυ- 
κάσου 

- σταθμός οδικού και σιδηροδρομικού ελέγχου Ορμένι- 
ου (υπό προϋποθέσεις) 

- λιμάνια Πατρών και Ηγουμενίτσας (υπό προϋποθέσεις) 

β. μόνο για σπέρμα, ωάρια και έμβρυα: 

- σταθμός οδικού και σιδηροδρομικού ελέγχου Κήπων. 

Άρθρο 18 
Υποδείγματα 

Κατωτέρω παρατίθενται τα υποδείγματα 1,2,3 του πα¬ 
ραρτήματος που αποτελεί αναπόσπαστο μέρος της από¬ 
φασης αυτής και έχει ως εξής: 

ΠΑΡΑΡΤΗΜΑ 

ΥΠΟΔΕΙΓΜΑ 1 (Αρθρο 10, παρ. Α.1) 
ΑΙΤΗΣΗ ΓΙΑ ΕΓΚΡΙΣΗ ΑΔΕΙΑΣ ΕΙΣΑΓΩΓΗΣ 


Στοιχεία αιτούντος: ΠΡΟΣ: 

Ονοματεπώνυμο. Κέντρο Γενετικής 

Όνομα πατρός . Βελτίωσης Ζώων 

Επωνυμία Εταιρίας (για έμπορα). . 

Δ/νση επαγγελματικής στέγης. 

Δ/νση κατοικίας. 

Παρακαλώ να μου εγκρίνεται την εισαγωγή ζωικού αναπαραγωγικού υλικού: 


α. ζώων, είδους.της φυλής. 

φύλου.σε αριθμό. 

(3. σπέρματος, του είδους.της φυλής. 

σε αριθμό. 

γ. ωαρίων, του είδους.της φυλής. 

σε αριθμό. 

δ. εμβρύων, του είδους.της φυλής. 

σε αριθμό. 

από τη χώρα.και από τον/τους παρακάτω 


αναγνωρισμένους φορείς, σύμφωνα με τα ισχύοντα στην παρούσα απόφαση, 


Τα παραπάνω: 

1. Προορίζονται: 

α) για τις ανάγκες της εκμετάλλευσής μου που βρίσκεται στο νομό 

. Δήμο ή Κοινότητα .και 

στην περιοχή.στην οποία εκτρέφω ζώα είδους 

.και φυλής/ων . και είμαι/δεν 

είμαι ενταγμένος στα προγράμματα γενετικής βελτίωσης του 
φορέα., 

β) για Κέντρο Τεχνητής Σπερματέγχυσης που βρίσκεται στο 

νομό., Δήμο ή Κοινότητα., 

περιοχή., που λειτουργεί νόμιμα με την αριθμ.άδεια 

που εξέδωσε η υπηρεσία. 

γ) για εμπορία και οι εγκαταστάσεις μου βρίσκονται στον νομό., 

.στον οικισμό ή στην περιοχή.και 

δηλώνω ότι υποχρεούμαι να σας γνωρίσω εντός εξήντα (60) ημερών από την 
επομένη της ημερομηνίας εισαγωγήςτα ονοματεπώνυμα καιτις διευθύνσεις των 
αγοραστών που διέθεσα το παραπάνω ζωικό αναπαραγωγικό υλικό. 

2. θα τα εισάγω στη χώρα μας από την πύλη εισόδου. 


Δηλώνω ότι έχω λάβει γνώση των όρων και προϋποθέσεων που διέπουν τις 
εισαγωγές ζώων αναπαραγωγής από τρίτες χώρες του οποίους αποδέχομαι 
ανεπιφύλακτα. 


Ημερομηνία 


Ο αϊτών 

ΥΠΟΔΕΙΓΜΑ 2 (Αρθρο 10, παρ. Β.1) 
ΕΓΚΡΙΣΗ ΕΙΣΑΓΩΓΗΣ 


ΥΠΟΥΡΓΕΙΟ ΓΕΩΡΓΙΑΣ Ημερομηνία 

ΓΕΝΙΚΗ ΔΙΕΥΘΥΝΣΗ ΖΩΙΚΗΣ ΠΑΡΑΓΩΓΗΣ Αριθμ. πρωτ 

ΚΕΝΤΡΟ ΓΕΝΕΤΙΚΗΣ ΒΕΛΤΙΩΣΗΣ ΖΩΩΝ. 

ΔΙΕΥΘΥΝΣΗ :. 

ΤΗΛΕΦΩΝΟ:. 

ΡΑΧ:. 

ΑΡΜΟΔΙΟΣ:. 


ΠΡΟΣ: 

Ονοματεπώνμο. 

Επωνυμία Εταιρίας. 

Δ/νση επαγγελματικής στέγης 
Δ/νση κατοικίας. 


Εγκρίνουμε το από.αίτημα του/της. 

και χορηγούμε έγκριση άδειας εισαγωγής με αριθμό. 

από τη χώρα.και από τον οργανισμό ή φορέα 


και για αριθμό: 

ζώων αναπαραγωγής φυλής/ων. 

δόσεων σπέρματος φυλής/ων. 

ωαρίων φυλής/ων. 

εμβρύων φυλής/ων. 

Η είσοδος στη χώρα μας των παραπάνω θα επιτραπεί μόνον εφόσον κατά τον έλεγχο 
στις πύλες εισόδου διαπιστωθεί ότι πληρούνται όλοι οι όροι και προϋποθέσεις της από¬ 
φασης. 

Η είσοδος των παραπάνω θα γίνει από την πύλη εισόδου. 


Η παρούσα έγκριση εισαγωγής ισχύει για δύο (2) μήνες από την ημερομηνία έκδοσής 
της. 


Ο προϊστάμενος της υπηρεσίας 


Κοινοποίηση 

1. 

2. 

ΥΠΟΔΕΙΓΜΑ 3 (Αρθρο 12, παρ. 5) 
ΠΡΑΚΤΙΚΟ 


Σήμερα την.ατοτελωνείο. 

πραγματοποιήθηκε ο έλεγχος των ζώων αναπαραγωγής, σπέρματος, ωαρίων εμβρύων 

του είδους.της φυλής. 

τηςμεαριθ.έγκρισης εισαγωγής και χώρα προέλευσης 


Ο έλεγχος πραγματοποιήθηκε από τον εκπρόσωπο του Κ.Γ.Β.Ζώων. 

.παρουσία και του κατόχου της έγκρισης 

εισαγωγής. 

Κατά τον έλεγχο διαπιστώθηκε ότι εισήχθησαν ζώα αναπαραγωγής, σπέρματος, 

ωαρίων, εμβρύων φυλής/φυλών. 

συνολικά.τα οποία συνοδεύονται από όλα τα 

απαραίτητα δικαιολογητικά σύμφωνα με την αριθμ.Υπουργική 

απόφαση. 

Τα ζώα έφεραν τους παρακάτω αριθμούς ταυτοποίησης: 


Το παρόν πρακτικό συντάχθηκε και υπογράφηκε από τον αρμόδιο υπάλληλο του 
Κ.Γ.Β. Ζώων και τον κάτοχο της άδειας εισαγωγής, καθένας από τους οποίους έλαβε 
από ένα αντίγραφο. 


Ο κάτοχος της έγκρισης εισαγωγής 


Ο εκπρόσωπος του Κ.Γ.Β.Ζώων 


(ονοματεπώνυμο και υπογραφή) 


(ονοματεπώνυμο και υπογραφή) 

Άρθρο 19 

Καταργούμενες διατάξεις 

Από την έναρξη ισχύος της παρούσας απόφασης οι 
αρίθμ. α) 389418/7-9-1995 (ΦΕΚ 801, Β') και β) 321543/ 
29-7-1997 (ΦΕΚ 703,Β') διυπουργικές αποφάσεις καταρ- 
γούνται 

Άρθρο 20 
Έναρξη ισχύος 

Η ισχύςτης παρούσας απόφασης αρχίζει δέκα (10) ημέ¬ 


ρες από την δημοσίευσή της στην Εφημερίδα της Κυβερ- 
νήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Αυγούστου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΦΩΤΗΣ ΧΑΤΖΗ ΜΙΧΑΛΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























